<classify> Meneja Mawasiliano wa TPA, Janeth Ruzangi alisema hayo kupitia taarifa kwa vyombo vya habari aliyoitoa jana.Alisema, kwa mujibu wa utaratibu wa Mamlaka ya Mapato Tanzania TRA, kontena zote za waagizaji wa ndani ndizo hutozwa kodi na ni lazima zipelekwe bandari kavu moja kwa moja kutoka bandarini. Kodi na tathmini zote hufanywa baada ya kontena hizo kufika bandari kavu.Kwa mujibu wa taratibu za forodha, kontena zote zinazokwenda kwenye bandari kavu zinapotoka bandarini huwa hazijalipiwa hata kodi ya custom escort, Runzagi alisema na kuongeza kwamba kontena za waagizaji wa nchi jirani hazitozwi kodi.Makontena haya hutozwa tozo za bandari kama ushuru kwa huduma na kazi za bandari wakati wa kuupokea mzigo huo, alisisitiza Taarifa hiyo imetolewa baada ya baadhi ya vyombo vya habari kudai geti hilo linatumiwa na wakwepa kodi.Kwa hiyo, si sahihi kusema kuwa geti namba tano ni maalum kwa makontena yanayokwepa kodi. Kwa utaratibu, geti hilo ni maalumu kupitisha makontena yanayokwenda bandari kavu, alisema.  <topic>: uchumi 